| **Valeri Žiskar Destenaspranc. *Valéry Giscard d'Estaing*** |
| --- |
| Prancūzijos prezidentas |
|  |
| Gimė | 1926 m. vasario 2 d.Koblencas, Vokietija |
| Mirė | 2020 m. gruodžio 2 d. (94 metai)Autonas, Prancūzija |
| Prancūzijos prezidentas |
| Ėjo pareigas | 1974 m. – 1981 m. |
|  |
| Veikla | Prancūzijos politinis veikėjas, Prancūzijos prezidentas |
| Partija | Sąjunga už Prancūzijos demokratiją |
|  |
|  **Vikiteka** | Valéry Giscard d'Estaing |

**Valeri Žiskar Destenas** (pranc. *Valéry Giscard d'Estaing*, 1926 m. vasario 2 d. Koblence, Vokietijoje – 2020 m. gruodžio 2 d. Autone, Prancūzijoje) – Prancūzijos politinis veikėjas, ministras, 1974–1981 m. Prancūzijos prezidentas.

Biografija
----------

Gimė tarnautojo šeimoje Vokietijos Koblenco mieste tuo metu, kai po Pirmojo pasaulinio karo Reino kraštą buvo okupavusi Prancūzija. Būdamas penkiolikos metų baigė vidurinę mokyklą. Vėliau baigė Paryžiaus politechnikos mokyklą, o 1951 m. Strasbūre baigė prestižinę Prancūzijos nacionalinę administracijos mokyklą. Dirbo Prancūzijos mokesčių tarnyboje, Prancūzijos ministro pirmininko E. Faure administracijoje. Buvo dešiniųjų pažiūrų. 1956 m. buvo išrinktas Prancūzijos Nacionalinio susirinkimo nariu. Nuo 1959 iki 1962 m. Prancūzijos Valstybės finansų sekretorius. Nuo 1962 iki 1966 m. Prancūzijos Finansų ir ekonomikos ministras. 1969 m. Prancūzijos prezidento rinkimų kampanijos metu parėmė Ž. Pompidu, kuriam laimėjus rinkimus vėl buvo paskirtas Finansų ir ekonomikos ministru. 1974 m. netikėtai mirus Ž. Pompidu, priešlaikiniuose rinkimuose buvo išrinktas Prancūzijos prezidentu. Šiose pareigose V. Ž. Destenas siekė įgyvendinti didelio masto ekonominius projektus – buvo statomos atominės elektrinės ir tiesiamos greitųjų traukinių „TGV" linijos. Jam einant prezidento pareigas Prancūzijoje buvo įvykdytos paskutinės mirties bausmių egzekucijos. Užsienio politikoje Prancūzija grįžo į karines NATO struktūras. Iš dalies dėl kadencijos antroje pusėje įvykusios ekonominės krizės ir išaugusio nedarbo, V. Ž. Destenas 1981 m. pralaimėjo Prezidento rinkimus socialistų partijos kandidatui F. Miteranui. Po pralaimėjimo, kuriam laikui pasitraukė iš politikos ir vėl grįžo, kai 1984 m. buvo išrinktas į Nacionalinį susirinkimą. Nuo 1988 iki 1996 m. vadovavo dešiniajai Sąjungai už Prancūzijos demokratiją. Nuo 1989 iki 1995 m. buvo išrinktas Europos parlamento nariu. 2000 m. pateikė pasiūlymą sutrumpinti Prancūzijos prezidento kadenciją nuo 7 iki 5 metų, kuris 2000 m. rugsėjo 24 d. įvykusiame konstituciniame referendume buvo priimtas, palaikius 73,21 % balsavusiųjų. 2004 m. pralaimėjęs regioniniuose rinkimuose kaip buvęs prezidentas dalyvavo Prancūzijos konstitucinės tarybos veikloje. Buvo didesnės Europos integracijos šalininkas.

Išnašos
-------

1. ↑

Nuorodos
--------

* Valeri Žiskar Desteno blogas

| Politinis postas |
| --- |
| Prieš tai:**Georges Pompidou** | **Prancūzijos prezidentas**1974–1981 | Po to:**François Mitterrand** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPrancūzijos prezidentai |
| --- |
|  |
| Antroji Respublika (1848–1852) | 
Napoleonas III | Prancūzijos prezidento emblema |
|  |
| Trečioji Respublika (1870–1940) | 
Adolphe Thiers · Patrice de MacMahon · Jules Grévy · Sadi Carnot · Jean Casimir-Perier · Félix Faure · Émile Loubet · Armand Fallières · Raymond Poincaré · Paul Deschanel · Alexandre Millerand · Gaston Doumergue · Paul Doumer · Albert Lebrun |
|  |
| Ketvirtoji Respublika (1947–1958) | 
Vincent Auriol · René Coty |
|  |
| Penktoji Respublika (nuo 1958) | 
Charles de Gaulle · *Alain Poher* · Georges Pompidou · *Alain Poher* · Valéry Giscard d'Estaing · François Mitterrand · Jacques Chirac · Nicolas Sarkozy · François Hollande · Emmanuel Macron |
|  |
| Laikinai ėję prezidento pareigas pažymėti *kursyvu*. |

 |